text: Sol-celler på taget hitter
  11 april 2012 kl. 12.43
  Mange borgere ønsker sig solceller på taget. I TV SYDS område bliver der hver dag monteret fire nye solcelle-anlæg hos private hus-ejere.
  Interesserede strømmer også til informationsmøder med fokus på solceller, og hvad man skal vide inden man går i gang med investeringen.
  Vedvarende- og grøn energi er et stort emne, både blandt private borgere og i medierne., og solceller producerer grøn og CO2-neutral energi, og er oveni købet blevet mere rentable de seneste par år. 
  I aften og den 25. april er der mulighed for at blive klogere på teknikken bag solcelleanlæg, retningslinjer for opsætning, afskrivningsregler og om solceller kan forøge husets værdi. 
  I aften holdes mødet på Gråsten Landbrugsskole den 11. april 2012, og den anden aften er i Nordals Idrætscenter den 25. april 2012.
  